EkBass/fiwiki-20250220-pages-articles huggingface dataset:
Ariadna Chueca Moreno

Ariadna Chueca Moreno (s. 8. huhtikuuta 1991) on espanjalainen koripallotuomari ja kilpauransa päättänyt koripalloilija. Vuonna 2019 hänet valittiin Naisten Korisliigan Vuoden tuomariksi. == Urheilu-ura == Takamiehenä pelannut Chueca on Uni Tenerifen kasvatti. Kaudella 2014–2015 hän pelasi Suomen pääsarjassa Hyvinkään Pontevan joukkueessa.Ariadna Chueca Moreno – Suomen Koripalloliitto Sittemmin Chueca on toiminut koripallotuomarina Suomessa.https://kouvolansanomat.fi/uutiset/urheilu/fb1c534d-f00f-49b7-9224-1b2e615f5c3a Hän on tuomaroinut otteluita muun muassa Naisten Korisliigassa, vuodesta 2017 lähtien miesten Korisliigassahttps://www.basket.fi/basket/uutiset/korisliigan- kauden-2017-2018-erotuomaristot- julkaistu/https://www.basket.fi/basket/uutiset/korisliigojen-ja-miesten- ykkosdivisioonien-kauden-2019-20-erotuomaristot-julkaistu/, miesten ja naisten valtakunnallisissa divisioonissa ja vuoden 2019 Suomen cupissa. Kaudella 2018–2019 hänet valittiin Naisten Korisliigan Vuoden tuomariksihttps://www.basket.fi/basket/uutiset/hba-n-sara-bejedi-palkittiin- arvokkaimpana-pelaajana-peli-karhut-rohmusi-palkintoja/. == Lähteet == * Haastattelu asturbasket.com * Ariadna Chueca Moreno Suomen Koripalloliitto === Viitteet === == Aiheesta muualla == * Ariadna Chueca Basketball Player Profile eurobasket.com Luokka:Espanjalaiset koripalloilijat Luokka:Koripallotuomarit Luokka:Vuonna 1991 syntyneet Luokka:Elävät henkilöt
Pieksämäen sosiaali- ja terveyspalvelukeskus

Pieksämäen sosiaali- ja terveyspalvelukeskus (eli Pieksämäen terveyskeskus ja Pieksämäen sairaala) on Pieksämäen kantakaupungissa, Pieksäjärven etelärannalla sijaitseva ja toimiva sosiaali- ja terveyskeskus, jonka palvelut tuottaa Etelä-Savon hyvinvointialue. Terveyskeskuksen kiirevastaanotto palvelee päivittäin kello 8-21.30 (Sairaalantie 14, Pieksämäki). Muina aikoina päivystyspalveluita tarjoaa Mikkelin hyvinvointikeskuksen yhteispäivystys (Porrassalmenkatu 35, Mikkeli). Se on osa Etelä-Savon hyvinvointialueen palveluja. Pieksämäki kuuluu erikoissairaanhoidossa Mikkelin keskussairaalan piiriin. Terveyskeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on. ==Lähteet== ==Aiheesta muualla== *Essote - sairaaloiden ja hyvinvointikeskusten osoitteet ja kartat (essote.fi) Luokka:Pieksämäen rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Etelä-Savon sosiaali- ja terveyspalvelujen kuntayhtymä
Yuriko Koike

Yuriko Koike (, s. 15. heinäkuuta 1952Yuriko Koike Japanin pääministerin kanslia 26.9.2006. Viitattu 12.7.2020.) on japanilainen oikeistopoliitikko, joka on toiminut Tokion kuvernöörinä vuodesta 2016. Koike on opiskellut sosiologiaa ja arabiaa Egyptissä Kairon amerikkalaisessa yliopistossa ja Kairon yliopistossa, josta hän valmistui vuonna 1976. Hän tuli tunnetuksi työskennellessään vuodesta 1979 Nippon TV -televisiokanavan uutisankkurina.Karoliina Liimatainen: Yuriko Koike rikkoi lasikaton Tokiossa – kuvernööriksi nousee nainen, joka kapinoi omaa puoluettaan vastaan Helsingin Sanomat 31.7.2016. Viitattu 12.7.2020.Yuriko Koike Japanin pääministerin kanslia 27.9.2004. Viitattu 12.7.2020. Koike valittiin Japanin ylähuoneeseen Uusi Japani -puolueen edustajana vuonna 1992 ja alahuoneeseen seuraavana vuonna. Hän vaihtoi puoluetta useita kertoja ennen liittymistään liberaalidemokraattiseen puolueeseen (LDP). Koike toimi vuosina 2003–2006 Jun’ichirō Koizumin hallituksen ympäristöministerinä ja vuonna 2007 Shinzō Aben hallituksen puolustusministerinä.Tokyo elects Yuriko Koike as first female governor BBC 1.8.2016. Hän erosi hallituksesta ottaen vastuun laivaston tietovuodosta.Koike declares herself ready to leave post Japan Times 25.8.2007. Viitattu 12.7.2020. Hän pyrki vuonna 2008 LDP:n puheenjohtajaksi, mutta hävisi Tarō Asōlle. Koike valittiin vuonna 2016 ensimmäisenä naisena Tokion kuvernööriksi. Hän kävi vaaleihin ilman puolueensa tukea, voittaen LDP:n virallisen ehdokkaan Hiroya Masudan. Kuvernööriksi tultuaan Koike aikoi perustaa oman puolueen haastaakseen pääministeri Aben, mutta hanke kariutui. Koiken oli tarkoitus emännöidä kesäolympialaisia Tokiossa vuonna 2020, mutta ne jouduttiin siirtämään vuodelle 2021 maailmanlaajuisen koronaviruspandemian vuoksi. Koike sai Japanissa paljon myönteistä julkisuutta koronaviruspandemian onnistuneesta hallitsemisesta, ja hänet valittiin heinäkuussa 2020 toiselle kuvernöörikaudelle ylivoimaisella kannatuksella. Hän sai 60 prosenttia äänistä seuraavaksi suosituimman ehdokkaan saadessa 14 prosenttia.Isabel Reynolds: Tokyo’s First Female Governor Wins Re-Election by Landslide in Vote Clouded by Coronavirus Time 5.7.2020. Viitattu 12.7.2020. ==Lähteet== ==Aiheesta muualla== Luokka:Japanin ministerit Luokka:Ympäristöministerit Luokka:Puolustusministerit Luokka:Kuvernöörit Luokka:Vuonna 1952 syntyneet Luokka:Elävät henkilöt
Samsung Galaxy Z Flip

Samsung Galaxy Z Flip on Samsungin 11. helmikuuta 2020 julkistama taittuvanäyttöinen matkapuhelin. Samsungin mukaan se käyttää puhelimessaan uutta hyvin ohutta taittuvaa lasia. Samsung julkisti puhelimesta 22. heinäkuuta 2020 5G-version, jossa on tehokkaampi prosessori. == Ominaisuudet == === Kamera === Puhelimessa on takana kaksi kahdentoista megapikselin kameraa, joista toinen on laajakulmakamera. Edessä on yksi kymmenen megapikselin kamera. Taka- ja etukameroissa on HDR. Takana on myös LED-salama, jota voi käyttää lisäksi taskulamppuna. Puhelimella voi ottaa 4K-videota takakameralla 60fps-nopeudella ja etukameralla 30fps-nopeudella. === Näyttö === Z Flipissä on Samsungin mukaan "fysiikan lakeja rikkova taittuva lasinäyttö", joka on tehty hyvin ohuesta lasista (). Puhelimen näyttö on avattuna 6,7 tuumaa ja taitettuna Z Flipissä on pieni 1,1 tuuman näyttö, josta voi katsoa ilmoitukset ja vastata puheluihin. Isomman näytön tarkkuus on 1 080 × 2 636 pikseliä ja pienemmän 112 × 300 pikseliä. === Muuta === Puhelimessa on 3 300 milliampeeritunnin litiumpolymeeriakku, joka ei ole irrotettavissa. Puhelin tukee 15 watin pikalatausta. Tallennustilaa on 256 gigatavua ja keskusmuistia kahdeksan gigatavua. Puhelimessa ei ole muistikorttipaikkaa. Z Flip käytti julkaisuhetkellä Android 10 -käyttöjärjestelmää, mutta se on päivitettävissä Android 11 -versioon. == Lähteet == Galaxy Z Flip Luokka:Kosketusnäytölliset älypuhelimet Luokka:Vuoden 2020 matkapuhelimet
Digital processing of signals

Digital processing of signals on vuonna 1969 ilmestynyt Bernard Goldin, Charles Raderin, Thomas G. Stockhamin ja Alan V. Oppenheimin kansainvälinen englanninkielinen teos digitaalisesta signaalinkäsittelystä. == Lähteet == Luokka:Yhdysvaltalaiset tietokirjat Luokka:Vuoden 1969 kirjat
Digital Signal Processing

Digital Signal Processing on tammikuussa 1975 ilmestynyt Alan V. Oppenheimin ja Ronald W. Schaferin kansainvälinen englanninkielinen teos digitaalisesta signaalinkäsittelystä. Teoksen alkusivulla on copyright-merkintä 1975 Alan V. Oppenheim and Bell Telephone Laboratories, Inc. Teoksen nimi on yksinkertaisesti Digital signal processing eli lyhennettynä DSP. Tämä nimi on jäänyt elämään alan perusnimityksenä. Oppenheimin työpaikaksi on merkitty Department of Electrical Engineering Massachusetts Institute of Technology ja Schaferin työpaikaksi Bell Telephone Laboratories Murray Hill New Jersey. Molemmat olivat teoksen julkaisuvuonna jo professoreita. == Lähteet == Luokka:Yhdysvaltalaiset tietokirjat Luokka:Vuoden 1975 kirjat
Friedrich von Logau

Friedrich von Logau, kirjailijanimi Salomon von Golaw (1604–1655)Logau, Friedrich von, Deutsche Biographie, viitattu 12.7.2020 , vapaaherra, oli saksalainen runoilija. Epigramminsa hän julkaisi salanimellä Salomon von Golaw (Erstes Hundert deutscher Reimen-sprüche, 1638; Deutscher Sinngedichte Drey Tausend, 1654). Logaun pienet mieterunot ovat omintakeisia: ne kuvastavat korkeaa henkistä aatelia ja ruoskivat satiirillaan kaikkea kieroa, alhaista ja halpaa. Hän tähtää epigrammiensa kärjen niinikään turmeltuneeseen hovielämään ja isänmaan rappeutumiseen.Logau, Friedrich von, Tietosanakirja osa 5, palsta 1078, Tietosanakirja Osakeyhtiö 1913 Logaun runojen täydellisen painoksen on toimittanut Gustav Eitner (1872), joka jo aikaisemmin (1870) oli julkaissut niistä valikoiman, johon hän oli liittänyt laajan elämäkerrallisen johdannon. ==Suomennettuja runoja== Runot julkaisussa Parnasso (1996 nro 2, s. 187); suom. Kaarlo Matti RytiRunotietokanta, Lahden kaupunginkirjasto, viitattu 12.7.2020 * Epigrammeja: Kotiutetut sotilaat * Epigrammeja: Kysymys * Epigrammeja: Mars et Venus sunt connexa * Epigrammeja: Paljastetut rinnat * Epigrammeja: Paljastetut rinnat * Epigrammeja: Uskonnot Runot julkaisussa Kaltio (2004 nro 5, s. 210–211); suom. Kaarlo Matti Ryti * Juomaseura * Juopumus * Cyprialle, joka niin helposti hairahtuu * Lääkärit ja raatimiehet * Mumm'ille * Muotia seuraavalle Morinnalle * Pætukselle * Vaikeneminen * Vaimo vaietkoon == Lähteet == ==Aiheesta muualla== * Friedrich von Logaun tuotantoa Projekt Gutenbergissa * Friedrich von Logaun tuotantoa Internet Archivessa Luokka:Saksalaiset runoilijat Luokka:Vuonna 1604 syntyneet Luokka:Vuonna 1655 kuolleet
Theory and Application of Digital Signal Processing

Theory and Application of Digital Signal Processing on vuonna 1975 ilmestynyt Lawrence R. Rabinerin ja Bernard Goldin kansainvälinen englanninkielinen teos digitaalisesta signaalinkäsittelystä ja sen sovellutuksista. Rabinerin ja Goldin työpaikaksi merkitty Bell Telephone Laboratories. Digital Signal Processing teoksen kirjoittajiin Alan V. Oppenheimiin ja Ronald W. Schaferiin verrattuna Rabiner ja Gold ovat puheanalyysin, puheenkoodauksen ja puhesynteesin asiantuntijoita. == Lähteet == Luokka:Yhdysvaltalaiset tietokirjat Luokka:Vuoden 1975 kirjat
Alberto Lista

Alberto Lista y Aragon (1775–1848) oli espanjalainen kirjailija ja lyyrikko. Hän oli rikas mielikuvitukseltaan, hienomakuinen ja syväaatteinen. Listan runot Poesias ilmestyivät 1822. Listan kriittisistä teoksista merkittäviä ovat esimerkiksi Lecciones de literatura dramatica española (1839) ja Ensayos literarios y criticos (1844).Lista y Aragon, Alberto, Tietosanakirja osa 5, palsta 1040, Tietosanakirja Osakeyhtiö 1913 == Lähteet == ==Aiheesta muualla== Luokka:Espanjalaiset kirjailijat Luokka:Vuonna 1775 syntyneet Luokka:Vuonna 1848 kuolleet
Daniel Casper Lohenstein

Daniel Casper (Caspar, Kaspar) Lohenstein (1635–1683) oli saksalainen runoilija ja näytelmäkirjailija. Hän oli toisen sleesialaisen runoilijakoulukunnan johtohahmoja. Hänen tyylinsä on pöyhkeäsanaista ja liioittelevaa, hänen kuoroilla varustetut draamansa (Cleopatra, Sophonisbe, Agrippina ynnä muut) täynnä raakuutta ja eläimellisiä kohtauksia. Lohenstein on lisäksi kirjoittanut lyyrisiä runoja ("Blumen") ja suunnattoman laajan ja silti keskeneräiseksi jääneen romaanin Grossmütiger Feldherr Arminius, oder Hermann nebst seiner durchlauchtigsten Thusnelda.Lohenstein, Daniel Kaspar, Tietosanakirja osa 5, palsta 1080, Tietosanakirja Osakeyhtiö 1913 == Lähteet == ==Aiheesta muualla== * Daniel Casper von Lohenstein, Projekt Gutenberg.de * Lohenstein (bis 1670 Casper, Caspari), Daniel von, Deutsche Biographie Luokka:Saksalaiset kirjailijat Luokka:Vuonna 1635 syntyneet Luokka:Vuonna 1683 kuolleet
Edmond Louveau

Edmond-Jean Louveau (4. elokuuta 1895 Mamers – 18. kesäkuuta 1973 Pariisi) oli ranskalainen siirtomaavirkailija, joka toimi Ranskan Sudanin kuvernöörinä vuosina 1946–1952. Edmond Louveau osallistui ensimmäiseen maailmansotaan. Hän valmistui oikeustieteen tohtoriksi, suoritti kirjallisuustieteen tutkinnon ja opiskeli Ranskan siirtomaakorkeakoulussa. Louveau työskenteli siirtomaahallinnossa vuodesta 1920 lähtien. Vuonna 1937 hänet nimitettiin Norsunluurannikon pohjoisosan (nykyisen Burkina Fason) korkeimmaksi virkamieheksi. Vapaata Ranskaa kannattanut Louveau pidätettiin Dakarissa vuonna 1940. Hänet lähetettiin Ranskaan, jossa hänet tuomittiin elinkautiseen pakkotyöhön. Louveau pakeni Riomin vankilasta vuonna 1943 ja saapui Charles de Gaullen hallitsemaan Algeriaan vuonna 1944. Hän toimi siirtomaajoukkojen varapataljoonan komentajana toisen maailmansodan loppuvaiheessa. Louveau toimi Ranskan Sudanin kuvernöörinä vuosina 1946–1952. Hän tuki Fily Dabo Sissokon edistyspuoluetta ja pyrki murskaamaan ranskalaisten kommunistien kanssa liittoutuneen Sudanin liiton. Louveau jäi eläkkeelle vuoden 1953 alussa. ==Lähteet== Luokka:Malin historia Luokka:Ranskalaiset viranhaltijat Luokka:Vuonna 1895 syntyneet Luokka:Vuonna 1973 kuolleet
Soudun Euroopan-mestaruuskilpailut

Soudun Euroopan-mestaruuskilpailut ovat kansainvälisen soutuliiton vuosittain järjestämät soutukilpailut, joissa voittajat palkitaan Euroopan mestareina. EM-kilpailuihin voivat osallistua lajiliiton eurooppalaiset jäsenmaat ja Israel. Ensimmäiset soudun EM-kilpailut kilpailtiin vuonna 1893. Niissä kilpailtiin maailmansotia lukuun ottamatta keskeytyksettä vuoteen 1973 asti. Vuosina 1974–2006 kilpailtiin vain maailmanmestaruuskilpailuissa. EM- kilpailuja on jatkettu jälleen vuodesta 2007 vuosittain.Kansainvälinen soutuliitto == Lähteet == * European Rowing Championships Kansainvälinen soutuliitto * About European Rowing Kansainvälinen soutuliitto * Mitalistit sport-komplett.de === Viitteet === == Aiheesta muualla == *
Mazda MX-30

Mazda MX-30 on Mazdan vuodesta 2020 lähtien valmistama crossover-tyyppinen automalli. Se esiteltiin Tokion autonäyttelyssä lokakuussa 2019 täyssähköisenä versiona. Myöhemmin markkinoille tulivat myös kevythybridimalli ja ladattava hybridimalli. Vuoden 2020 Euro NCAP -kolaritestistä MX-30 sai tulokseksi täydet viisi tähteä. MX-30 pohjautuu samaan perusrakenteeseen kuin polttomoottorimalli CX-30, mutta siihen on tehty sähköautokäyttöön tarvittavia rakennemuutoksia. Auton erikoisuutena on lyhyet takaovet, jotka on saranoitu takareunastaan. Takaoven voi avata vasta, kun etuovi on avattu. Ratkaisu on samanlainen kuin Mazda RX-8 -urheiluautomallissa. Sähköisen voimalinjan muodostavat 35,5 kilowattitunnin akku ja 105 kilowatin tehoinen sähkömoottori. Suurin toimintamatka on 200 kilometriä. Kevythybridimallissa on 2,0-litrainen nelisylinterinen bensiinimoottori. Kyseistä mallia myydään ainoastaan Japanissa, Australiassa ja Uudessa-Seelannissa. Tammikuussa 2023 esiteltiin MX-30:stä lataushybridiversio, jossa lisävirtaa akkuun tuottaa 0,83-litrainen wankelmoottori. Se ei ole yhteydessä voimansiirtoon, vaan tuottaa ainoastaan lisävirtaa akulle. == Lähteet == == Aiheesta muualla == MX-30 Luokka:Hybridiautot Luokka:Sähköautot Luokka:J-segmentin autot Luokka:2020-luvun autot
Heinäveden terveysasema

Heinäveden terveysasema on Heinäveden kunnassa sijaitseva julkisen palvelun terveysasema. Se on avoinna arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote). Terveysaseman aukioloaikojen ulkopuolella eli iltaisin, öisin ja viikonloppuisin Heinävedeltä voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso). ==Lähteet== ==Aiheesta muualla== *Heinäveden terveysasema (suomi.fi) Luokka:Heinäveden rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Karjalan sosiaali- ja terveyspalvelujen kuntayhtymä
Awara (täsmennyssivu)

Awara voi tarkoittaa: * Awara, Japanin kaupunki Fukuin prefektuurissa * awaran kieli, Papua-Uudessa-Guineassa puhuttu kieli * Katkera rakkaus eli Awāra, vuoden 1951 intialainen elokuva * Darshan Singh Awara (1906–1982), intialainen runoilija
Juuan terveysasema

Juuan terveysasema on pohjoiskarjalaisessa Juuan kunnassa sijaitseva julkisen palvelun terveysasema. Se on avoinna arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote). Aiemmin terveyskeskus on ollut joitain vuosia myös yksityisen hoivapalveluyrityksen hoitamana. Betonirinkoinen, tiiliverhoiltu, yksikerroksinen terveyskeskusrakennus valmistui vuonna 1975. Terveysaseman aukioloaikojen ulkopuolella eli iltaisin, öisin ja viikonloppuisin Juuasta voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso). ==Lähteet== ==Aiheesta muualla== *Juuan terveysasema (suomi.fi) Luokka:Juuan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Karjalan sosiaali- ja terveyspalvelujen kuntayhtymä
Firhun

Firhun (Firhoun, 1885 – 25. kesäkuuta 1916 Andéramboukane) oli Iwellemmeden Kel Ataram -tuaregiliiton päällikkö. Hän taisteli ranskalaisia siirtomaavalloittajia vastaan 1900-luvun alussa nykyisten Malin ja Nigerin alueella. Firhunin johtamat tuaregit antautuivat ranskalaisille Gaossa vuonna 1903. Kuivuudesta kärsineet paimentolaiset nousivat kapinaan kuultuaan Ranskan tappioista ensimmäisessä maailmansodassa. Firhun pidätettiin marraskuussa 1914 ja tuomittiin kymmeneksi vuodeksi vankilaan. Hänet armahdettiin vuonna 1916, minkä jälkeen hän ryhtyi johtamaan pyhää sotaa ranskalaisia vastaan. Tuaregit kärsivät tappioita Ménakassa ja Filinguéssa. Kel Ahaggar -tuaregiryhmän edustajat tappoivat Firhunin Andéramboukanessa. ==Lähteet== Luokka:Malin historia Luokka:Nigerin historia Luokka:Vuonna 1885 syntyneet Luokka:Vuonna 1916 kuolleet
Heikberg

Heikberg on kylä Salon kaupungin Särkisalossa. Kylä sijaitsee Särkisalon mantereen puoleisessa osassa aivan Perniön rajan tuntumassa. Heikberg ulottuu Makarlanjärveltä itään Krapuojalle. Kylän itälaidan läpi kulkee Särkisalontie. Heikberg muodostuu Heikbergin maatilasta ja siitä lohkotuista pientiloista. Kylän alue on pääasiassa peltoa, mutta länsilaidalla kohoaa metsäinen mäkialue Isometsä. Makarlajärvi on Heikbergin alueella suojeltu ja sen rannat ovat ruovittuneet. Kylän naapurikylät ovat Hinkkala, Hirvilahti ja Seppälänmäki. Kaksi tilaa muodostivat Heikbergin kylän aina 1800-luvun alkuun saakka, jolloin ne yhdistyivät yhdeksi tilaksi. Heikbergistä on itsenäistynyt kolme torppaa ja lisäksi kylään syntyi sotien jälkeen yksi siirtolaistila. Kylään on syntynyt vähän myös uudempaa asutusta. ==Lähteet== Luokka:Särkisalon kylät
Polvijärven terveysasema

Polvijärven terveysasema on pohjoiskarjalaisessa Polvijärven kunnassa sijaitseva julkisen palvelun terveysasema. Se on avoinna arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote). Polvijärven uusi terveyskeskusrakennus on valmistunut vuonna 2010. Alkujaan Polvijärven yksikerroksinen, betonirunkoinen, tiiliverhoiltu terveyskeskus valmistui vuonna 1976. Terveysaseman aukioloaikojen ulkopuolella eli iltaisin, öisin ja viikonloppuisin Polvijärveltä voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso). ==Lähteet== ==Aiheesta muualla== *Polvijärven terveysasema (suomi.fi) *Asiointi Polvijärven terveyskeskuksessa oven taakse (11.10.2017) (karjalainen.fi) Luokka:Polvijärven rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Karjalan sosiaali- ja terveyspalvelujen kuntayhtymä
Vihreän joen rannalla (kauan sitten)

Vihreän joen rannalla (kauan sitten) on rockyhtye Eppu Normaalin kappale, joka julkaistiin vuonna 1985 levyllä Kahdeksas ihme. Kappale on yksi heidän tunnetuimmistaan, sekä eräs yhtyeen soitetuimpia kappaleita. == Lähteet == Luokka:Eppu Normaalin kappaleet Luokka:Vuoden 1985 kappaleet
Nyt reppuni jupiset riimisi rupiset

Nyt reppuni jupiset riimisi rupiset on Eppu Normaalin kappale, jonka sävelsi ja sovitti Mikko Syrjä ja sanoitti Martti Syrjä. Se julkaistiin levyllä Rupisia riimejä, karmeita tarinoita vuonna 1984. Kappale on yksi heidän tunnetuimmistaan. == Lähteet == Luokka:Eppu Normaalin kappaleet Luokka:Vuoden 1984 kappaleet
Lux Æterna (elokuva)

Lux Æterna (tyyliteltynä LVX ÆTERNA) on vuonna 2019 ensi-iltansa saanut kokeellinen taide-elokuva, jonka on ohjannut ja käsikirjoittanut Gaspar Noé. Se on metafiktiivinen draama, jossa Charlotte Gainsbourg ja Béatrice Dalle esiintyvät omina itseinään tekemässä elokuvaa noidista. Lux Æterna sai maailmanensi-iltansa Cannesin elokuvajuhlilla 2019. == Näyttelijät == == Lähteet == == Aiheesta muualla == * Luokka:Vuoden 2019 ranskalaiset elokuvat Luokka:Ranskalaiset draamaelokuvat Luokka:Taide-elokuvat
Klassikot (Hassisen koneen albumi)

Klassikot ovat Uuden aallon yhtyeen Hassisen koneen vuonna 2013 julkaistu kokoelma. ==Kappaleet== # # # # # # # # # # # # # # # == Lähteet == Luokka:Hassisen Koneen albumit Luokka:Vuoden 2013 kokoelma-albumit
Puolan presidentinvaalit 2020

Puolan presidentinvaalit 2020 järjestettiin vuoden 2020 kesä–heinäkuussa. Vaalien ensimmäinen kierros järjestettiin sunnuntaina 28. kesäkuuta ja toinen kierros 12. heinäkuuta. Alun perin vaalien ensimmäinen kierros piti järjestää 10. toukokuuta, mutta koronaviruspandemian vuoksi vaaleja lykättiin. Ensimmäisellä kierroksella istuva presidentti Andrzej Duda sai 43,5 prosenttia äänistä ja toiseksi eniten ääniä sai Rafał Trzaskowski 30,4 prosentilla. Toisella kierroksella Andrzej Duda sai 51 prosenttia äänistä, täten voittaen vaalit. == Tulokset == |- style="background-color:#E9E9E9;text-align:center;" ! colspan="2" rowspan="2" style="text-align:left;" | Ehdokas ! rowspan="2" style="text-align:left;" | Puolue ! colspan="2" | 1. kierros ! colspan="2" | 2. kierros |- style="background-color:#E9E9E9;text-align:center;" ! width="75" | Ääniä ! width="30" | % ! width="75" | Ääniä ! width="30" | % |- style="font-weight:bold" |bgcolor=#073A76| ||align=left|Andrzej Duda||align=left|Sitoutumaton (PiS)||||43,50|| || 51,03 |- |bgcolor=#FCA241| ||align=left|Rafał Trzaskowski||align=left|Kansalaisfoorumi||||30,46|| || 48,97 |- |bgcolor=#F9C013| ||align=left|Szymon Hołownia||align=left|Sitoutumaton||||13,87||colspan=2 rowspan=9| |- |bgcolor=#122746| ||align=left|Krzysztof Bosak||align=left|Valtioliitto (RN)||||6,78 |- |bgcolor=#1BB100| ||align=left|Władysław Kosiniak-Kamysz||align=left|Puolan kansanpuolue||||2,36 |- |bgcolor=#4E2B8A | ||align="left" |Robert Biedroń|| align="left" |Kevät||||2,22 |- |bgcolor=#0099CC| ||align="left" |Stanisław Żółtek|| align="left" |Uuden oikeiston kongressi||||0,23 |- |bgcolor=#003153| ||align="left" |Marek Jakubiak|| align="left" |Liittovaltion tasavalta||||0,17 |- |bgcolor=#3DD4C7| ||align="left" |Paweł Tanajno|| align="left" |Sitoutumaton||||0,14 |- |bgcolor=#CC0033| ||align="left" |Waldemar Witkowski|| align="left" |Ammattiliitto||||0,14 |- |bgcolor=#3366CC| ||align=left|Mirosław Piotrowski||align=left|Todellisen Euroopan liike||||0,11 |- | colspan="8" style="background-color:#E9E9E9;"| |- style="font-weight:bold" | colspan="3" style="text-align:left;" | Yhteensä | | 100 % | | 100 % |- | colspan="8" style="background-color:#E9E9E9;"| |- | colspan="3" style="text-align:left;" | Hylätyt | | – | | – |- | colspan="3" style="text-align:left;" | Äänioikeutettuja / Äänestysprosentti | | 64,51 | | 68,18 |- | colspan="8" style="background-color:#E9E9E9;"| |- | colspan="8" style="text-align:left;font-size:90%;"| Lähde: |} == Lähteet == == Aiheesta muualla == Luokka:Puolan presidentinvaalit Luokka:Vuoden 2020 vaalit
365 päivää

365 päivää (puol. 365 Dni) on puolalainen eroottinen draamaelokuva, joka sai ensi-iltansa Puolan elokuvateattereissa helmikuussa 2020. Elokuva perustuu Blanka Lipińskan romaanitrilogiaan, ja sen ovat ohjanneet Barbara Białowąs ja Tomasz Mandes. 365 päivää julkaistiin kesäkuussa 2020 Netflixissä, minkä seurauksena se sai kansainvälistä suosiota. Yleisömenestyksestä huolimatta kriitikot ovat tyrmänneet elokuvan. Elokuvassa italialainen mafiapomo Massimo (Michele Morrone) kidnappaa puolalaisen nuoren naisen Lauran (Anna-Maria Sieklucka) vuodeksi, jotta tämä rakastuisi häneen. 365 päivää sisältää lukuisia paljastavia seksikohtauksia. Helsingin Sanomat kuvailee elokuvaa ”pehmopornoa pursuavaksi”. == Rooleissa == == Vastaanotto == 365 päivää nousi kesällä 2020 yhdeksi Netflixin kansainvälisesti katsotuimmista elokuvista. Kesäkuun lopussa se oli Suomen Netflixin kolmanneksi katsotuin elokuva. Kriitikot ovat sen sijaan tyrmänneet elokuvan. Erityisesti kritiikkiä on tullut heikosta vuorosanojen ilmaisemisesta ja väkivaltaisen seksin ihannoinnista. The Times -lehden mukaan ”näin huonoa vuorosanojen lukemista ei olla nähty sitten The Roomin”. Helsingin Sanomien Irina Hasalan mielestä elokuvassa ”lauotaan uskomattoman kömpelöitä ja korneja vuorosanoja”. ”Läpikotaisin kamala, erittäin kyseenalainen, hetkittäin hulvaton”, kommentoi Variety. ==Lähteet== Luokka:Puolalaiset elokuvat Luokka:Eroottiset elokuvat Luokka:Vuoden 2020 elokuvat
Kefprotsiili

Kefprotsiili (C18H19SN3O5) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina. ==Ominaisuudet ja käyttö== Kefprotsiilin propenyyliryhmällä esiintyy E,Z-isomeriaa ja E-isomeeri on vallitseva. Molemmat isomeeri ovat antibioottisesti tehokkaita. Kefprotsiili kuuluu niin sanottuihin toisen sukupolven kefalosporiineihin ja sen antibioottiset ominaisuudet perustuvat bakteerien soluseinän synteesin estoon. Lääkeaine on melko laajakirjoinen ja tehoaa useisiin grampositiivisiin ja gramnegatiivisiin bakteereihin. Teho on verrattavissa kefakloriin tai on hieman sitä parempi. Kefprotsiili annostellaan tablettina ja sitä voidaan käyttää muun muassa hengitystieinfektioiden, virtsatulehdusten ja ihoinfektioiden hoidossa. ==Haittavaikutukset== Kefprotsiili voi aiheuttaa haittavaikutuksinaan huonovointisuutta, oksentamista, ripulia, allergisia iho- oireita ja kandidiaasia. ==Lähteet== Luokka:Kefalosporiinit
Nurmeksen terveysasema

Nurmeksen terveysasema on pohjoiskarjalaisessa Nurmeksen kaupungissa sijaitseva julkisen palvelun terveysasema. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote). Vuonna 2020 Nurmeksen valtuustossa on noussut keskusteltavaksi terveysasemarakennuksen uusimistarve lähivuosina. Nykyinen kaksikerroksinen punatiiliverhoiltu, Suunnittelukeskus Oy:n suunnittelema terveysasemarakennus on vuodelta 1975. Esimerkiksi terveysaseman vuodeosastoa on korjattu vuonna 1998. Terveysasema on avoinna päivittäin kello 7-21. Arki-illat (kello 16-21) ja viikonloput on varattu vain päivystyspotilaille. Öisin Nurmeksesta voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso). ==Lähteet== ==Aiheesta muualla== *Nurmeksen terveysasema (suomi.fi) Luokka:Nurmeksen rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Karjalan sosiaali- ja terveyspalvelujen kuntayhtymä
Carl Henrik Rosenius

Carl Henrik Rosenius (24. elokuuta 1794 Viipuri – 6. tammikuuta 1855 Viipuri) oli suomalainen kauppaneuvos ja viipurilaisen kauppahuone Rosenius & Sesemannin perustaja ja johtaja. Rosenius & Sesemann oli 1800-luvulla yksi kolmesta merkittävästä viipurilaisesta kauppahuoneesta Hackman & Co:n ja Paul Wahl & Co:n ohella.BiografiaSampo : Carl Rosenius (vanhempi) Roseniuksen vanhemmat olivat kauppias Johan Henrik Rosenius ja Agatha Johanna Giös. Hän toimi kauppakirjanpitäjänä ja oli 1820-luvulta alkaen Tanskan konsulina Viipurissa toimineen Johan Ignatiuksen (1749–1831) luottomiehenä. Rosenius vannoi porvarisvalan vuonna 1828 ja samana vuonna hän perusti Rosenius & Sesemannin kauppahuoneen yhdessä Carl Sesemannin (1797–1865) kanssa. Kauppahuone harjoitti vähittäis- ja tukkukauppaa erikoistuen erityisesti vilja-, suola- ja sahatavarakauppaan. Vuonna 1840 kauppahuone omisti yhden fregatin ja yhden parkin. Vilja ostettiin Pietarista ja sitä myytiin sekä yksityisille että valtiolle. Kauppahuone omisti Karttulan Savikosken sahan, Joroisten Liunan sahan, Mikkelin Läsäkosken sahan, Juvan Siikakosken sahan sekä Heinävedellä Kerman sahan ja Kytöojan sahan. Rosenius & Sesemann oli 1830- ja 1840-luvulta alkaen Hackman & Co:n rinnalla merkittävä sahatavaran viejä viennin kohdistuessa etupäässä Englantiin ja Ranskaan. 1850-luvulla Paul Wahl & Co nousi sahatavaran viejänä näiden kauppahuoneiden rinnalle. Rosenius sai kauppaneuvoksen arvon 1837 ja hänestä tuli Tanskan konsuli Viipurissa vuonna 1831 Johan Ignatiuksen kuoltua. Hän oli Viipurin kaupunginvanhimpien jäsenenä ja oli 1840-luvulla jäsenenä Saimaan kanavan rakennuskomiteassa ja talouskomiteassa. Krimin sodan aikana kauppahuoneet Rosenius & Sesemann ja Hackman & Co luovuttivat 1854 yhteisesti omistamansa höyryalus Viborgin laivaston käyttöön vuokraa vastaan, vuokratulot ohjattiin sodassa invalidisoituneiden matruusien tukemiseen. Carl Roseniuksen vanhemman kuoltua 1855 kauppahuoneen johtoon tuli hänen poikansa Carl Rosenius. Kauppahuone toimi aina vuonna 1885 tapahtuneeseen konkurssiin saakka. Carl Henrik Rosenius oli naimisissa vuodesta 1828 Anna Schröderin kanssa. == Lähteet == Luokka:Suomalaiset kauppiaat Luokka:Suomalaiset laivanvarustajat Luokka:Kauppaneuvokset Luokka:Vuonna 1794 syntyneet Luokka:Vuonna 1855 kuolleet
Rafał Trzaskowski

Rafał Kazimierz Trzaskowski (s. 17. tammikuuta 1972 Varsova) on puolalainen poliitikko ja Varsovan nykyinen pormestari. == Tausta ja yksityiselämä == Trzaskowski syntyi vuonna 1972. Hänen vanhempansa olivat Andrzej Trzaskowski ja Teresa Trzaskowska. Trzaskowski opiskeli kansainvälisiä suhteita ja englannin kieltä Varsovan yliopistossa, josta hän valmistui vuonna 1996. Vuotta aikaisemmin hän oli aloittanut työt englannin opettajana sekä tulkkina. Sittemmin hän alkoi myös opettaa yliopistoissa. Vuodesta 2002 lähtien Trzaskowski on ollut naimissa Małgorzata Trzaskowskan kanssa. Parilla on kaksi lasta. == Poliittinen ura == Hän toimi Euroopan parlamentin jäsenenä vuosina 2009–2013, hallinto- ja digitointiministerinä vuosina 2013–2014 sekä varaulkoministerinä vuosina 2014–2015. Hänet valittiin kansanedustajaksi Sejmiin vuonna 2015. Vuoden 2018 Puolan paikallisvaaleissa Trzaskowski valittiin Kansalaisfoorumin ehdokkaana Varsovan pormestariksi. Trzaskowski asettui Kansalaisfoorumin ehdokkaaksi vuoden 2020 presidentinvaaleihin ja sai ensimmäisellä kierroksella toiseksi eniten ääniä. Täten hän eteni toiselle kierrokselle istuvan presidentin Andrzej Dudan vastaehdokkaaksi, mutta hävisi saaden noin 48,8 prosenttia äänistä. Marraskuussa 2024 puolue valitsi Trzaskowski uudelleen presidentinvaaliehdokkaakseen vuoden 2025 vaaleissa. == Poliittisia kantoja == Trzaskowskin katsotaan edustavan puolueensa progressiivisempaa päätyä. Hän edustaa myös sekularismia ja kielsi vuonna 2024 uskonnolliset symbolit Varsovan kaupungintalossa. == Kunnianosoituksia == * Kunnialegioonan upseeri (Ranska, 2017) == Lähteet == == Aiheesta muualla == * Luokka:Puolalaiset poliitikot Luokka:Puolalaiset europarlamentaarikot Luokka:Pormestarit Luokka:Vuonna 1972 syntyneet Luokka:Elävät henkilöt
Liperin terveysasema

Liperin terveysasema on pohjoiskarjalaisessa Liperin kunnassa toimiva julkisen palvelun terveysasema. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote). Liperin aiempi yksikerroksinen, tasakattoinen, punatiiliverhoiltu betonirunkoinen terveysasemarakennus oli vuodelta 1978. Vuonna 2012 se todettiin korjauskelvottomaksi, muun muassa rakenteet synnyttivät sisäilmaongelmia henkilöstölle. Tilalle rakennettiin vuonna 2016 valmistunut uusi terveysasemarakennus. Terveysasema on avoinna arkisin kello 8-16. Muulloin Liperistä voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso). ==Lähteet== ==Aiheesta muualla== *Liperin terveysasema (suomi.fi) Luokka:Liperin rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Karjalan sosiaali- ja terveyspalvelujen kuntayhtymä
Mavis Staples

Mavis Staples (s. 10. heinäkuuta 1939 Chicago) on yhdysvaltalainen soul- ja gospellaulaja sekä The Staple Singers -yhtyeen jäsen. Hän liittyi 11-vuotiaana isänsä perustamaan Staple Singersiin, joka levytti useita gospelhittejä 1960-luvulla. Yhtye oli suosituimmillaan 1970-luvulla, jolloin Stax Recordsin julkaisema ”I'll Take You There” -single nousi Billboard Hot 100 -listan ykköseksi ja ”Respect Yourself” sijalle 12. Myöhemmällä urallaan Staples on levyttänyt muun muassa Bob Dylanin, Ry Cooderin sekä eteläafrikkalaisen Ladysmith Black Mambazon kanssa. Vuonna 2011 Staplesin You Are Not Alone voitti parhaan Americana-albumin Grammy-palkinnon. Mavis Staples vieraili Imatra Big Band Festivalilla vuonna 2011. ==Sooloalbumit== *Mavis Staples, 1969 *Only for the Lonely, 1970 *Oh What a Feeling, 1979 *Time Waits for No One, 1989 *The Voice, 1993 *Have a Little Faith, 2004 *We'll Never Turn Back, 2007 *You Are Not Alone, 2010 *One True Vine, 2013 *Livin' on a High Note, 2016 *If All I Was Was Black, 2017 *We Get By, 2019 *Carry Me Home (Levon Helmin kanssa), 2022 ==Lähteet== ==Aiheesta muualla== *Respect Yourself Vimeo.com *Pray On Vimeo.com Luokka:Yhdysvaltalaiset soullaulajat Luokka:Yhdysvaltalaiset gospellaulajat Luokka:Vuonna 1939 syntyneet Luokka:Elävät henkilöt
Karl Adolf Hellén

Karl Adolf Hellén, vuodesta 1881 aateloituna af Hellén (1. marraskuuta 1823 Sahalahti – 27. lokakuuta 1881 Pietari) oli suomalainen juristi, Suomen passitoimiston päällikkö Pietarissa ja todellinen valtioneuvos.Yrjö Kotivuori, Ylioppilasmatrikkeli 1640–1852: Karl Adolf af Hellen. Verkkojulkaisu 2005. Luettu 12.7.2020.Ritarihuone : af Hellén-suku Hellénin vanhemmat olivat Ulvilan kirkkoherra, teologian tohtori, valtiopäivämies Herman Hellén (1797–1871) ja Margareta Sofia Sacklén. Hän kävi Turun lukiota ja pääsi ylioppilaaksi Helsingissä 1843. Hellén suoritti Helsingin yliopistossa tuomarintutkinnon 1851 ja suuremman kameraalitutkinnon 1852. Hän sai matkastipendin Venäjälle 1847–1850. Hellén oli kenraalikuvernöörinkanslian ylimääräisenä virkamiehenä vuodesta 1850, Suomen senaatin ylimääräisenä kopistina 1852, kenraalikuvernöörinkanslian kopistina vuodesta 1852 ja Suomen kansalaisten oikeudenkäyntiavustajana Pietarissa vuodesta 1853. Hän toimi keisarin kanslian ja Suomen valtiosihteerinviraston kirjaajana vuodesta 1855, apulaistoimitussihteerinä vuodesta 1857 sekä toisena toimitussihteerinä vuodesta 1862. Hänestä tuli Suomen passitoimiston päällikkö 1866. Hellén toimi myös yliopiston vt. kanslerinsihteerinä 1856–1857 ja 1868–1880. Hän sai valtioneuvoksen arvon 1870 ja todellisen valtioneuvoksen arvon 1874. Hellén aateloitiin 1881. Hän kuoli Pietarissa 1881 ja hänet haudattiin Anjalaan. Karl Adolf Hellén oli naimisissa vuodesta 1855 Katarina Emilia Grönfeldtin (k. 1906) kanssa. Heidän poikansa Harald August af Hellén (1863–1916) oli Suomen senaatin oikeusosaston esittelijäsihteeri ja valtiopäivämies. Tytär Hedvig Elisabeth Antell oli kirjallisuuden ruotsintaja. == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset aateliset Luokka:Pietarinsuomalaiset henkilöt Luokka:Vuonna 1823 syntyneet Luokka:Vuonna 1881 kuolleet
Oi-antifonit

Oi-antifonit ovat joulua edeltävien seitsemän iltajumalanpalveluksen antifonit. Latinankieliset antifonit on ajoitettu 700-luvulle. Oi-antifonit on luettu tai laulettu kirkoissa 17–23. joulukuuta, jolloin siis iltajumalanpalveluksessa (vesper) laulettavan Marian kiitosvirren antifoni alkaa sanalla ”Oi”: Oi ikuinen viisaus, Oi Adonai Herra, Oi Iisain juurivesa, Oi Daavidin avain, Oi päivänkoitto, Oi kansojen kuningas, Oi Immanuel. Alkuperäisessä latinankielisessä antifonien sarjassa oi-sanaa seuraavat alkukirjaimet ovat ”sarcore”, ja jos se luetaan takaperin, lopusta alkuun, saadaan latinan sanat ero cras – ’olen huomenna’ tai ’aion olla huomenna’. Näin Immanuel, Jumala kanssamme, jota rukoillaan saapuvaksi, vastaa ”salaisella viestillä”: Olen kanssanne huomenna. Hän saapuu pian – jouluna! # * O Sapientia (Oi ikuinen viisaus) # O Adonai (Oi Adonai, Israelin Herra) # O Radix Jesse (Oi Iisain juurivesa) # O Clavis David (Oi Daavidin avain) # O Oriens (Oi aamunkoitto) # O Rex Gentium (Oi kansojen kuningas) # O Emmanuel (Oi Immanuel) == Katso myös == * Oi saavu jo, Immanuel == Lähteet == Luokka:Jumalanpalvelustekstit
Bình Giãn taistelu

Bình Giãn taistelu oli pääasiassa etelävietnamilaisten ja vietkongin joukkojen välillä käyty taistelu 28. joulukuuta 1964 – 1. tammikuuta 1965 Bình Giãn kylän hallinnasta nykyisessä Bà Rịa-Vũng Tàun maakunnassa. Taistelussa sai surmansa myös muutama yhdysvaltalainen sotilasneuvonantaja. ==Tausta== Bình Giã on kylä tuolloisen Etelä-Vietnamin pääkaupunki Saigonin kaakkoispuolella silloisessa Phước Tuyn maakunnassa eli nykyisessä Bà Rịa-Vũng Tàun maakunnassa. Vuonna 1964 kylän asukasluku oli noin 6 000\. Huomattava osa heistä oli Vietnamin jaon jälkeen vuonna 1954 saapuneita katolisia pakolaisia Pohjois-Vietnamista. Vuonna 1964 alueelle oli siirtynyt vietkongin 9. divisioonan joukkoja, jotka saivat täydennyksiä Pohjois-Vietnamista mereltä käsin. ==Taistelu== Taistelut Bình Giãssa alkoivat aamulla 28. joulukuuta 1964 vietkongin 9. divisioonan pataljoonan hyökätessä etelävietnamilaisten joukkojen puolustamaan Bình Giãan. Hyökkäys oli siihen asti vietkongin toteuttamista suurin. Vietkongin hyökkäyksen onnistuttua Etelä-Vietnam yritti vahvistaa joukkojaan alueella, mutta helikoptereilla saapuneet joukot väijytettiin laskeutumisalueella. Selvityneet pakenivat paikalliseen kirkkoon. Seuraavana päivänä Bình Giãn eteläpuolelle tuotiin lisää joukkoja edelleen helikoptereilla. Laskeutuminen onnistui tällä kertaa, mutta joukkojen tekemä hyökkäys vietkongin asemiin torjuttiin. Aamulla 30. joulukuuta paikalle saapui etelävietnamilaisen merijalkaväen joukkoja. Tällä kertaa etelävietnamilaisten onnistui vallata takaisin Bình Giãn kylä, mutta vain koska vietkongin joukot olivat jo vetäytyneet kohti koillista. Yöllä seurasi vielä vietkongin uusi hyökkäys, joka onnistuttiin lyömään takaisin. 31\. joulukuuta merijalkaväki sai määräyksen hyökätä alas ammutulle helikopterille läheisellä kumipuuplantaasilla. Hyökkäävät joukot joutuivat vietkongin väijytykseen. Suurten tappioiden jälkeen joukkojen oli vetäydyttävä takaisin Bình Giãan. 1. tammikuuta paikalle saapui vahvistuksina maahanlaskujoukkoja, mutta vietkong oli jälleen jo vetäytynyt pois taistelualueelta. ==Seuraukset== Vietkong piti lehdistötilaisuuden 4. tammikuuta 1965. Vietkong julisti taistelun voitoksi ja ilmoitti 2 000:n etelävietnamilaisen ja 28:n amerikkalaisen saaneen surmansa. Lisäksi vietkongin mukaan 27 sotilasajoneuvoa ja 24 lentokonetta oltiin tuhottu. Etelävietnamilaisten oikeat tappiot olivat arviolta 200 ja heidän lisäkseen surmansa oli saanut 5 yhdysvaltalaista sotilasneuvonantajaa. Vietkongin tappiot olivat arviolta 250 kaatunutta. Taistelu oli herätys vietkongin taistelukyvykkyydestä. Sen joukot olivat hyvin koulutettuja ja aseistettuja. Taistelu oli myös esimerkki tulevista taisteluista, joissa sekoittui sissisota ja tyypillisempi sodankäynti. ==Lähteet== Luokka:Vietnamin sodan taistelut Luokka:1964 Luokka:1965
Adina

Adina on heprealaislähtöinen etunimi, joka pohjautuu ’ihanuutta’ ja ’iloa’ merkitsevään Eden-nimeen. Vanhassa testamentissa Adina on miehennimi; Ensimmäisen aikakirjan mukaan kuningas Daavidin sotajoukkoihin kuului tämänniminen soturi. Eurooppalaisissa kulttuureissa Adina on – ilmeisesti latinan vaikutuksesta – omaksuttu naisen etunimeksi. Digi- ja väestötietoviraston mukaan Adina on joulukuun 2024 loppuun mennessä ollut Suomessa etunimenä 717 naisella. Adinalla ei ole suomalaista, suomenruotsalaista eikä ortodoksista nimipäivää. == Tunnettuja Adinoja == * Adina Pintilie (s. 1980), romanialainen elokuvaohjaaja ja -käsikirjoittaja * Adina Porter (s. 1977), yhdysvaltalainen näyttelijä * Adina Vălean (s. 1968), romanialainen poliitikko * Adina Östman (1895–1972), suomenruotsalainen kirjailija == Lähteet == == Aiheesta muualla == * Etunimien taivutus: Adina (Kotimaisten kielten keskuksen verkkojulkaisu) Luokka:Etunimet
John Grönfeldt

Johan Fredrik (John) Grönfeldt (31. elokuuta 1826 Pori – 6. tammikuuta 1884 Pori) oli suomalainen Porissa vaikuttanut kauppias, sahanomistaja, laivanvarustaja ja kauppaneuvos (1875).Yrjö Kotivuori, Ylioppilasmatrikkeli 1640–1852: Johan Fredrik Grönfeldt. Verkkojulkaisu 2005. Luettu 12.7.2020.BiografiaSampo : John GrönfeldtSatakunnan museo : Merkittäviä porilaisia : Johan Fredrik Grönfeldt Grönfeldtin vanhemmat olivat porilainen kauppaneuvos Johan Grönfeldt (k. 1848) ja Fredrika Sofia Sourander. Hän pääsi ylioppilaaksi yksityistodistuksella Helsingissä 1843. Grönfeldt aloitti lääketieteen opinnot mutta hän joutui lopettamaan opinnot ja palaamaan kotiinsa isänsä kuoltua 1848 ottaakseen hoitoonsa tämän liiketoimet. Grönfeeldt sai porvarinoikeudet vuonna 1850. Grönfeldt omisti Sääkskosken vesisahan ja hänen laivansa liikennöivät sekä Itämerellä että sen ulkopuolella. Hän oli Porin merkittävimpiä puutavaran viejiä ja hän oli 1860-luvun puolivälissä Porin suurituloisin kauppias. Vuonna 1862 Grönfeldt oli mukana perustamassa Poriin Isosannan höyrysahaa ja 1880-luvun alussa hän oli puuhaamassa Turun ja Porin välistä yksityisrautatietä, jälkimmäinen hanke ei kuitenkaan toteutunut. 1870-luvun alussa hän hankki omistukseensa yhdessä kahden muun osakkaan kanssa 1850-luvulla perustetun Baijerilaisen olutpanimon. Grönfeldt oli Porin kaupunginvaltuuston varapuheenjohtajana 1876 ja puheenjohtajana 1877–1882. Vuonna 1865 hän oli mukana hankkeessa rakentaa Poriin teatteritalo. Grönfeldt oli äitinsä Fredrikan kanssa perustamassa Poriin myös kaupungin iäkkäille ja turvattomille vallasnaisille tarkoitettua eläkelaitosta. Vuonna 1855 hän rakennutti Porin Etelärantaan Grönfeldtin talona tunnetun kaksikerroksisen uusrenessanssitalon asuintalokseen. Grönfeldtistä tuli Alankomaiden varakonsuli Porissa 1866. John Grönfeldt oli naimisissa vuodesta 1852 Maria Elisabet Björkmanin (k. 1919) kanssa. Heidän poikiaan olivat porilainen kauppias John Wilhelm Grönfeldt (1853–1884) ja Turun hovioikeuden hovioikeudenneuvos Gustaf Werner Grönfeldt (1862–1939). == Lähteet == Luokka:Suomalaiset kauppiaat Luokka:Suomalaiset laivanvarustajat Luokka:Kauppaneuvokset Luokka:Porin kaupunginvaltuutetut Luokka:Vuonna 1826 syntyneet Luokka:Vuonna 1884 kuolleet
John Malcolm Ludlow

John Malcolm Forbes Ludlow (1821–1911Ludlow, John Malcolm Forbes, Encyclopedia Britannica 1922, Wikiaineisto) oli englantilainen juristi, filantrooppi, sosiaalipoliitikko ja kirjailija. Hän oli kristillis-sosialistisen liikkeen johtomiehiä, Working mens college -nimisen työväenopiston perustajia 1851. Hän oli vuodesta 1875 työväen apukassoja (friendly societies) valvomaan asetetun valtion valvontatoimiston johtava virkamies. Hänen kirjalliseen tuotantoonsa kuuluu historiateoksia, muun muassa British India, its races and its history (1858) ja The war of american independence (1874).Ludlow, John Malcolm, Tietosanakirja osa 5, palsta 1177, Tietosanakirja Osakeyhtiö 1913 Hän oli Christian Socialist -lehden päätoimittaja. == Lähteet == Luokka:Brittiläiset tietokirjailijat Luokka:Brittiläiset juristit Luokka:Vuonna 1821 syntyneet Luokka:Vuonna 1911 kuolleet
Wildlife (elokuva)

Wildlife on vuonna 2018 ensi-iltansa saanut draamaelokuva, jonka on ohjannut Paul Dano. Sen pääosia esittää Carey Mulligan ja Jake Gyllenhaal. Elokuva perustuu Richard Fordin romaaniin Roihu. Wildlife sai ensi-iltansa Sundancen elokuvajuhlilla 20. tammikuuta 2018. == Näyttelijät == == Lähteet == == Aiheesta muualla == * Viralliset kotisivut * * * * Luokka:Vuoden 2018 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat
Johan Grönfeldt

Johan Grönfeldt (1. huhtikuuta 1798 Pori – 26. heinäkuuta 1848 Ulvila) oli suomalainen Porissa vaikuttanut kauppias, sahanomistaja, laivanvarustaja ja kauppaneuvos.BiografiaSampo : Johan Grönfeldt Grönfeldtin vanhemmat olivat Poriin 1792 Merikarvialta muuttanut työmies Henrik Henrikinpoika Grönfeldt ja porilaisen porvari Simon Ekbladin leski Maria Björnström. Hän toimi kauppapalvelijana ja sai porvarinoikeudet Porissa 1822. Porin kauppiaat ostivat ympäristön talonpojilta maataloustuotteita ja puutavaraa ja veivät niitä ulkomaille varustamissaan laivoissa. Grönfeldt oli 1834 mukana varustamssa 270 lästin fregatti Oceaniaa ja hän oli myös osakkaana 1837 rakennetussa 250 lästin fregatti Famaassa ja 1839 valmistuneessa 226 lästin parkki Tritonissa. Ruotsista Poriin muuttaneen laivanvarustaja Fredrik Frans Wallenstrålen esimerkkiä seuraten Grönfeldt osti Satakunnan talonpojilta käsinsahattuja lankkuja ja lautoja vieden niitä ulkomaille laivoissaan. Koska Englannissa ja muissa vientimaissa maksettiin parempi hinta vesisahoilla sahatusta puutavarasta, Porin kauppiaat alkoivat hankkia myös Satakunnan alueen vesisahoja omistukseensa. Grönfeldt osti osuuden Sääkskosken vesisahasta vuonna 1838 ja hän suunnitteli myös vesisahan perustamista Ikaalisiin Vahokoskelle. Vahokosken sahan perustamisanomusta ei kuitenkaan hyväksytty, koska muut porilaiset kauppiaat Carl Fredrik Björnberg (1791–1849), August Wilhelm Björkman (1799–1860) ja Carl Fredrik Rosenlew (1797–1852) väittivät hankkeen vahingoittavan omien vesisahojensa toimintaa. Asiasta kehkeytyi pitkäaikainen oikeusjuttu eikä Grönfeldt päässyt laajentamaan sahaustoimintaansa. Yhdeksän vuotta kestänyt oikeusjuttu sai päätöksensä vuonna 1846 kun Grönfeldt menetti sahanperustamisoikeutensa Vahokoskeen. L. I. Kaukamaa: Vahokosken sahariita, Satakunta-sarja 11, s. 89-132 Vuonna 1840 kauppaneuvoksen arvonimen saanut Johan Grönfeldt oli naimisissa vuodesta 1825 Fredrika Sofia Souranderin kanssa. Heidän poikiaan olivat isänsä liiketoimia jatkanut porilainen kauppaneuvos John Grönfeldt ja maisteri, maanviljelijä Gustaf Vilhelm Grönfeldt (1829–1896).Yrjö Kotivuori, Ylioppilasmatrikkeli 1640–1852: Gustaf Vilhelm Grönfeldt. Verkkojulkaisu 2005. Luettu 12.7.2020. == Lähteet == Luokka:Suomalaiset kauppiaat Luokka:Suomalaiset laivanvarustajat Luokka:Kauppaneuvokset Luokka:Vuonna 1798 syntyneet Luokka:Vuonna 1848 kuolleet
Mustafa Al-Kadhimi

Mustafa Al-Kadhimi (; s. 5. heinäkuuta 1967 Bagdad) on irakilainen poliitikko ja virkamies, joka on toiminut Irakin pääministerinä toukokuusta 2020 lokakuuhun 2022. Hänet tunnetaan sovittelevasta ja neutraalisuuteen pyrkivästä ulkopolitiikastaan, joka pyrkii hyviin väleihin Yhdysvaltain että Iranin kanssa. Hän on luvannut kitkeä korruptiota, taata että kaikki maassa olevat aseet pysyvät valtiolla ja saattaa vastuuseen ne, jotka antoivat käskyn tappaa mielenosoittajia vuoden 2019 mielenosoituksissa. Lisäksi Al-Kadhimi lupasi järjestää ennenaikaiset parlamenttivaalit ja saattaa läpi budjettilain, joka antaisi apua maan taloudelle. == Elämä == Al-Kadhimi syntyi vuonna 1967 Irakin pääkaupungissa Bagdadissa. Hänen syntymänimensä oli Mustafa Abdellatif Mshatat. Al-Kadhimi opiskeli yliopistossa lakia ja suoritti oikeustieteen kandidaatin tutkinnon. Opiskeluvuosiensa jälkeen Al-Kadhimi työskenteli journalistina, jolloin hän myös muutti sukunimensä Al-Kadhimiksi. Al-Kadhimi vastusti äänekkäästi Saddam Husseinia ja asui sen vuoksi vuodet 1985–2003 ulkomailla ensin Iranissa ja myöhemmin Ranskassa ja Isossa-Britanniassa. Palatessaan Irakiin vuonna 2003 Al-Kadhimi perusti Iraqi Media Network -nimisen uutistoimiston ja Iraq Memory Foundation -organisaation, joka tutki Husseinin hallinnon rikoksia ja ihmisoikeusrikkomuksia. Hän on lisäksi toiminut Irakin Newsweek-lehden päätoimittajana 2010–2013 ja kirjoittanut mielipidekirjoituksia yhdysvaltalaiselle Al-Monitor-lehdelle. Vuonna 2016 Al- Kadhimi nimitettiin Irakin kansallisen tiedustelupalvelun johtajaksi. Hänen vuoteen 2020 asti kestäneellä johtokaudellaan Irak ja muut maat onnistuivat saavuttamaan merkittäviä voittoja Isisiä vastaan. Vuoden 2021 parlamenttivaaleissa šiialaisjohtaja Muqtada al-Sadrin kannattajat saivat yli 70 paikkaa. Hallituskoalition muodostaminen ei onnistunut yli vuoteen. Al-Sadr määräsi kannattajansa lähtemään parlamentista, ja ilmoitti sitten itse luopuvansa politiikassa. Al-Sadrin kannattajat aloittivat mellakat, joissa yli 20 henkeä sai surmansa ja yli 250 loukkaantui. Vihdoin lokakuussa 2022 parlamentti nimitti presidentiksi Abdul Latif Rashidin, joka kutsui päämnisteriksi Mohammed Shia al-Sudanin. == Lähteet == Luokka:Irakilaiset poliitikot Luokka:Irakin pääministerit Luokka:Vuonna 1967 syntyneet Luokka:Elävät henkilöt